Държавен вестник, бр. 66, 2020 г., стр. 13

БРОЙ  66	
Д Ъ Р Ж А В Е Н  В Е С Т Н И К 	
СТР.  13  
Раздел IV
Експлоатация и поддръжка 
Чл. 35. Експлоатацията и поддръжката 
на отбранителните продукти започват след 
доставката им в мястото за използване и 
включват: регистрация, отчет, използване 
по предназначение, техническо обслужване, 
ремонт, съхранение, модернизация, изменение 
срока на експлоатация. 
Чл. 36. (1) Експлоатацията и поддръжката 
на отбранителните продукти се организират 
от ръководителите/командирите/началниците 
на структурите от Министерството на отбра­
ната, СППМО, БА, служба „Военна полиция“ 
и служба „Военна информация“. 
(2) Обучението и подготовката на личния 
състав, който ще експлоатира и поддържа 
съответния отбранителен продукт, се орга­
низират от лицата по ал. 1. 
Чл. 37. (1) Отбранителните продукти се 
водят на отчет. Отчетът отразява техния тип, 
вид, наименование, наличност, количество, 
комплектност, качествено (техническо) със­
тояние и местонахождение.
(2) Видовете отчет са индивидуален, опе­
ративен и счетоводен. 
(3) Индивидуалният отчет включва данни 
за отбранителния продукт, които се водят в 
служебна книжка (паспорт, формуляр, книга, 
картон, етикет и др.), вписани от производи­
теля или от лицето, което го експлоатира. 
(4) Оперативният отчет включва обобщени 
данни за отбранителния продукт, касаещи 
неговите експлоатационни, количествени 
и качествени характеристики, и се изготвя 
във военното формирование, експлоатиращо 
отбранителния продукт. 
(5) Счетоводният отчет включва данните, 
които се водят за отбранителни продукти, в 
съответствие с изискванията на Закона за 
счетоводството и Счетоводния документо­
оборот в Министерството на отбраната, 
СППМО и БА. 
Чл. 38. (1) Използването на отбранителните 
продукти се организира според изискванията 
на ръководствата и инструкциите им за екс­
плоатация, а когато такива липсват, редът и 
начинът за тяхното използване се определят 
със заповед на началника на отбраната/ръ­
ководителите на служба „Военна полиция“ 
и служба „Военна информация“ или струк­
турите на пряко подчинение на министъра 
на отбраната. 
(2) Техническото обслужване, ремонтът и 
съхранението на отбранителните продукти се 
организират от командирите на формирования 
от БА, ръководителите на служба „Военна 
полиция“ и служба „Военна информация“, 
ръководителите на структурите на пряко 
подчинение на министъра на отбраната и на­
чалника на отбраната в съответствие с изиск­
ванията на техническата им документация и 
действащата нормативна уредба.
Чл. 39. (1) В хода на експлоатацията на 
отбранителните продукти потребителите им 
могат да предлагат на Съвета по въоръжения­
та тяхната модернизация и/или изменение на 
срока на експлоатация. 
(2) Модернизацията на отбранителните 
продукти се извършва с цел изменения на 
основните тактико-технически характерис­
тики на отбранителните продукти. Модер­
низацията на отбранителни продукти се 
осъществява в съответствие с ВС 2-03, ВС 
40 095 и ВС 03101. 
(3) Изменението на срока на експлоатация 
на отбранителните продукти може да се из­
вършва само от съответния им производител/
конструктор или упълномощено от него лице.
(4) При невъзможност да се осъществи из­
менение на срока за експлоатация от лицата 
по ал. 3 същият се изменя чрез експертна 
оценка, когато: 
1. производителят/конструкторът е отка­
зал или е заявил, че престава да поддържа 
отбранителния продукт;
2. производителят не е отговорил на за­
явка за изменение на срока за експлоатация 
до 30 дни;
3. предоставената от производителя/кон­
структора рамка за изпълнение е икономи­
чески и/или финансово неизгодна.
(5) Обстоятелствата по ал. 4 се удостоверя­
ват с военно-икономически анализ, възложен 
от министъра на отбраната, по предложение 
на Съвета по въоръженията. 
(6) Експертната оценка на отбранителен 
продукт се извършва от комисия, назначена 
със заповед на началника на отбраната, по 
предложение на Съвета по въоръженията. 
Със заповедта се определят съставът на екс­
пертната комисия, задачите, обемът и видът 
на провежданите експертни оценки и срокът 
за докладване на резултатите. Резултатите от 
дейността на комисията се утвърждават от 
началника на отбраната и са основание за 
извършване на изменение на срока на експло­
атация за съответния отбранителен продукт.
(7) Оценката по ал. 6 в служби „Военна 
полиция“ и „Военна информация“ се из­
вършва въз основа на заповед на съответния 
ръководител на служба по предложение на 
длъжностните лица, експлоатиращи отбра­
нителния продукт.
(8) В случаите, в които се налага извършва­
нето на изпитвания за целите на експертната 
оценка, се изготвят програма и методика 
за изпитване. Програмата и методиката се 
изготвят от Института по отбрана „Проф. 
Цветан Лазаров“.
(9) Изменението на срока на експлоатация 
на отбранителни продукти, за които има 
действащи регламентиращи документи на